Document ID: /fineweb-2-swissfilter-quality_10-filterrobots/filtered/01307.jsonl.gz/1171

|VOAL - Online Zëri i Shqiptarëve|

DUA TË IKI LARG

Cikël me poezi nga PËRPARIM HYSI
E Hënë, 03.02.2015, 11:36am (GMT1)
Dua të iki larg
Dua të iki larg nga qyteti
Larg nga zhurma e makinave
Sado i moshuar,e dini që ma ka qejfi
Si miturak të bredh lëndinave.
Andej lëndinave e çaireve
Ku diku kullotja dhëntë
Dhe bridhja tutje rrëpirave
S'më zije sikur të më vije qëntë.
--
O shokë, mos më prisni tek "Ulqini" *
Ku takohemi tri herë në javë
Aha, është bërë i vogël, Përparimi
"Dhija mish e cjapi tavë!!!"
Dhëntë i kam lëshuar çaireve
Korijes zë e gjuaj për qejf
O kohë e fëmijërisë që më thirre
Pse lëkurën ma rreh si def?!!!
* Ulqini- klubi ku takohemi tri herë në javë.
Tiranë, 1 mars 2015
Poeti oportun
Kam parë lotët e një turtulli
Kur nga saçmet u këput
Dhe gëzimin prej "kulufi"
Të gjahtarit krej "harbut"
E pashë turtullin kur u fal
Edhe ra... dhe dha shpirt
Të gëzohesh duke "vrarë?!"
O gjahtar,sa je i lig!
Por kujtesa shkoi e humbi
Dhe harresa zë më mund
Mishi i pjekur mua më "mundi"
Më shijoi si asgjëkund.
E ha mishin me shumë shije
Harroj lotët që i pashë
Turp më vjen prej poezie
Si gjahtari, u bësh "vrasës"
15 shkurt 2015
S'i vë fre dot zemrës sime
S'i vë fre dot zemrës sime
Kur ma shpon me sytë e zesë
Zë e ndizem furrëkamine
Nga një ndjenjë e nga një mbresë
Mbasandaj ti dhëmbët zbardh
( Vërvit shkarpa përmbi zjarr)
Epo unë nuk jam "lumëmadh?!"
Që nga "sulmi" vesh mos marr.
E, pastaj, se ç'ndodh më tutje
"Kredencialet" që shkëmbejmë
Unë sado i mbushur huqe
Them: " s'ia vlejmë që t'i rrëfejmë".
15 shkurt 2015
Për veten time
E di mirë që po shtyj vitet
"Vitet e prapmë të Pompeut"
Bashkë me vitet, muajët, ditët
Sa t'i vë unë krahët dheut.
Si të gjithë, një ditë do ikë
Për andej, nga më nuk kthehem
As mos qaj, e mira Sikë!
Veç për ty unë ngashërehem.
Se ke qenë si një shënjtore
Që për mua je cfilitur
Krejt, rastësisht, në rrugë më dole
Por qe fati im, i ndritur.
Qe ballsam imi i jetës
Qe fati im i bardhë
Do lëviz gurin e vdekjes
Për të thënë: për ty jam gjallë.
Tiranë, 1 mars 2015
PËRPARIM HYSI
|Copyright © 2005-2008 Nulled by [x-MoBiLe]. All rights reserved.|